गुजरात के साबरकांठा जिले में एक किसान को खेत से 91 लाख रुपए मिलने खबर है। सूत्रों के अनुसार किसान को दो हजार के नोटों के 47 बंडल मिले। दअसल जिले के इदर गांव में फलजी पटेल तब हैरान रह गए जब उन्हें खेत में काम करने के दौरान दो हजार के नोट का बंडल मिला। इसके बाद उन्होंने पूरे मामले की पुलिस को खबर दी। सूचना मिलने पर घटनास्थल पर पहुंची पुलिस को खोजबीन के दौरान ऐसे कुल 47 बंडल मिले। सभी बंडल दो हजार के नोटों के थे। पुलिस ने बताया कि कुल 91 लाख रुपए बरामद किए गए हैं। मामले में वरिष्ठ पुलिस अधिकारी आईडी राठौर ने शुक्रवार (21 सितंबर) को बताया, ‘हमें गांव के सचपंच दिनेश पटेल ने सूचना दी। गांव के किसान फलजी पटेल के खेत में 18 सितंबर को नोटों के बंडल मिले हैं। उन्होंने रुपए को अपने घर में रखा लिया था। और शुक्रवार हमें इसकी जानकारी दी।’ राठौर ने बताया कि पुलिस ने मामले की कानूनी जांच की है। नोटों को जब्त कर लिया गया है।